kardosdrur/scandi-wiki huggingface dataset:
Benved-familien

Benved-familien (Celastraceae) er en stor familie af træer, buske og lianer med ca. 100 slægter, der især hører hjemme i de tropiske egne. Selv om blomsterne som regel er insektbestøvede, er de oftest små og grønlige. Frøene er gule eller røde. De er omgivet af en kraftigt farvet, kødfuld frøkappe. Her nævnes kun de slægter, som rummer arter, der er vildtvoksende i Danmark, eller som dyrkes her.

Leverurt-familien regnedes tidligere for en selvstændig familie, men er nu efter APG III-systemet optaget i Benved-familien.

 Benved (Euonymus)
 Celaster (Celastrus)
 Leverurt (Parnassia)
 Paxistima
 Tripterygium
Benved-ordenen

Benved-ordenen (Celastrales) er en lille orden med to familier.

 Benved-familien (Celastraceae)
 Lepidobotryaceae

Bemærk, at familien Parnassiaceae nu (2009) og iflg. APG III systemet er optaget i Benved-familien.
Stenbræk

Stenbræk (Saxifraga) er en stor slægt, som er udbredt i Nordafrika, Europa, Asien og Nordamerika. Det er stauder med endestillede stande af små, regelmæssige blomster. Mange af arterne er sukkulenter. Her nævnes kun de arter, som er vildtvoksende i Danmark, eller som dyrkes her.

 Bjergfrue
 Bækstenbræk
 Gul stenbræk
 Klippestenbræk
 Knopstenbræk
 Kornet stenbræk
 Mosstenbræk
 Purpurstenbræk eller rød stenbræk 
 Solstenbræk
 Tornet stenbræk
 Toårig stenbræk
 Trekløftstenbræk
 Tuestenbræk

Planteslægter
Alpinplanter
Faaborg Kommune

Faaborg Kommune i Fyns Amt blev dannet ved kommunalreformen i 1970. Ved strukturreformen i 2007 indgik den i Faaborg-Midtfyn Kommune sammen med Broby Kommune, Ringe Kommune, Ryslinge Kommune og Årslev Kommune.

Tidligere kommuner 
Inden kommunalreformen blev sognekommunerne på de 3 øer Avernakø, Bjørnø og Lyø indlemmet i Faaborg købstad:

Begrebet købstad mistede sin betydning ved selve kommunalreformen, hvor yderligere 8 sognekommuner blev lagt sammen med Faaborg Købstad til Faaborg Kommune:

Sogne 
Faaborg Kommune bestod af følgende sogne, alle fra Sallinge Herred:
 Avernakø Sogn
 Brahetrolleborg Sogn
 Diernæs Sogn
 Fåborg Sogn
 Horne Sogn
 Håstrup Sogn
 Lyø Sogn
 Svanninge Sogn
 Vester Åby Sogn
 Øster Hæsinge Sogn
 Åstrup Sogn

Borgmestre

Noter 

Kommuner i Danmark (1970-2006)
Kommune
Faaborg-Midtfyn Kommune
Agent Orange

Agent Orange var en gift, der blev brugt af amerikanerne under Vietnamkrigen. Man sprøjtede det på træerne, så bladene faldt af og aldrig kom tilbage. Formålet var at blotte fjenden og fratage vietnameserne deres klare fordel, nemlig deres mulighed for at camouflere sig i Vietnams tætte jungle. 

Operationen, hvor USA benyttede sig af herbiciderne, hedder "Operationen Ranch Hand", og det estimeres at det amerikanske militær spredte 1300 liter Agent Orange i minuttet udover de vietnamesiske jungler. 

Agent Orange er en blanding af to aktive stoffer, nemlig 2,4,5-triklorfenoxy-eddikesyre ("2,4,5-T") blandet med 2,4-diklorfenoxy-eddikesyre ("2,4-D"). Disse to kemikalier er begge i sig selv skadelige for mennesker, men regnes ikke for miljøfarlige. Det er derimod dioxinen, 2,3,7,8-tetraklordibenzodioxin, som bliver dannet under fremstillingen, som gav Agent Orange sin miljøfarlige karakter.

De fleste amerikanske soldater vidste ikke, hvad de sprøjtede med. De troede Agent Orange var myggespray, hvilket førte til egen eksponering af huden, øjne og mund. "Det føltes lidt fedtet, når det kom på huden", fortæller en vietnamveteran, "men jeg tænkte ikke videre over det."

I dag ønsker Vietnam erstatning fra amerikanerne. 5 dollar per misdannet barn, og da der er mange af dem, kan det blive meget dyrt. USA vil dog ikke anerkende det store forureningsomfang, som landet hævdes at have ansvaret for.

Agent Oranges eftermæle 
Brugen af Agent Orange har sat nogle tydelige spor på den vietnamesiske natur såvel som på den vietnamesiske befolkning. En af de mest omtalte skadevirkninger vedrørende brugen af Agent Orange, er de misdannelser, som ses på børn der i dag bliver født i Vietnam. På baggrund af dette har USA været genstand for meget kritik fra verdenssamfundet, hvilket førte til en revurdering af geneveprotokollen fra 1925 omkring brugen af kemisk og biologisk krigsførelse.

Eksterne henvisninger 

Herbicider
Gift
Vietnamkrigen
Jógvan Arge

Jógvan Arge (født 17. juni 1947 i Tórshavn) er kendt som Færøernes "verdens bedste" fodboldreporter, men egentlig er han programchef ved Færøernes radio ÚF, forfatter og republikansk politiker (Tjóðveldi).

Jógvan Arge er søn af radiodirektøren Niels Juel Arge (1920-1995) og Petra (født Gregersen fra Syðrugøta). I 1965 giftede han sig med Marita Súsanna (f. Niclasen). Sammen har de tre børn: Niels Juel Jógvanson (1966), Uni Arge (1971, kendt landsholdsfodboldspiller, sanger og forfatter) og Jóhanna (1972). 

Faderen var også fodboldreporter, men i 1965 måtte den 18-årige træde i stedet for ham, og siden har han været Færøernes kendteste fodboldreporter. Hans beundrere kalder ham for "verdens bedste", og hans rolle i kampen Færøernes fodboldlandshold mod Østrig i 1990, da Færøerne slog de østrigske storfavoritter med 1-0, er en del af "fodboldeventyret".

Efter sin studentereksamen 1966 i Tórshavn tog Jógvan Arge til København for at uddanne sig som journalist ved Ritzaus Bureau, og indtil 1970 studerede han ved Journalisthøjskolen i Århus. Derefter tog han tilbage til Færøerne, og siden har han arbejdet ved ÚF. 1979-1989 var han chef ved nyhedsredaktionen og siden programdirektør.

1978-1980 var han formand for Ítróttasamband Føroya, og ved siden af sit radiohverv var han også redaktør ved forskellige blade.

Fra 2001 sidder han i Tórshavns byråd. Hans genvalg i 2004 var en stor succes, og nu er han viceborgmester i hovedstaden. 2002-2004 var han også medlem af Lagtinget. Som den entertainer han er, havde han kronprinsesse Mary til bords, da de kongelige besøgte Tórshavn i juni 2005.

Som forfatter beskæftiger Jógvan Arge sig med Færøernes historie (især økonomihistorie og historie om færøske virksomheder og fiskeriet) og dermed fortsætter han Niels Juel Arges værk. Teir tóku land, Føroyingar í Grønlandi (De tog land, færinger i Grønland) er hans mesterværk med 8 bind. Det handler om Færøernes forhold til Grønland og historien om Færingehavn (Kangerluarsoruseq). Hvert år udkom et nyt bind, og det siges, at det var de færøske koners yndlingsjulegave til deres mænd.

Værker 
 16 tættir, 1980 (16 satiriske viser)
 Bankabókin, Sjóvinnubankin 50 ár (sammen med Niels Juel Arge), 1983
 Gott, skjótt og bíligt, P/F Leif Mohr 50 ár, 1985
 Tórshavnar Skipasmiðja 50 ár, 1986
 Frá snørisfiski til alilaks, Føroya Fiskasøla 1948-1988, 1988
 Semjur og stríð, Føroya Arbeiðsgevarafelag 50 ár, 1993
 Havnarmenn í Gundadali, Havnar Bóltfelag 1904-1994, 1994 (tegninger ved Jákup Pauli Gregoriussen)
 Neyðugt er at sigla, Føroya Skipara & Navigatørfelag 100 ár, 1995
 Ljós yvir landið, SEV 50 ár, Tórshavn 1996
 Teir tóku land, Føroyingar í Grønlandi (1-8), 1997-2003 (tegninger ved Anker Eli Petersen)

Eksterne henvisninger 
 JogvanArge.com (på færøsk)
 ...om det kongelige besøg (på fotoet ses han ved siden af Mary og Frederik)
 FootballSupporters.fo – "Heimsins besti fótbólts-útvarpsmaður"  ("Verdens bedste fodboldreporter", billede)

Sangskrivere fra Færøerne
Personer fra Thorshavn
Faglitterære forfattere fra Færøerne
Politikere fra Tjóðveldi
Lagtingsmedlemmer fra Færøerne
Pseudokardinal

Udtrykket pseudokardinal benyttes indenfor katolsk kirkehistorieskrivning om kardinaler som er udnævnt af en modpave.

Deres udnævnelse regnes ikke som gyldig af den katolske kirke, og har bare betydning så længe modpaven som udnævnte dem eller en efterfølger valgt af pseudokardinalerne udfører sit embede. I flere tilfælde er pseudokardinaler blevet legitimerede af den retmæssige pave efter at have skiftet side.

Romerskkatolske kirke
Fastfood

Begrebet fastfood kommer fra engelsk fast food, hurtig mad, og bruges om færdiglavet varm mad som man kan købe i fastfoodrestauranter. Maden har flere fordele; den er billig, mange kan lide den, den er nem at finde og hurtigt spist, men der er også ulemper, såsom at den er usund eller ødelæggende for traditionel madkultur.

Fastfood består ofte af sandwiches, hamburgers, fish and chips, kebab, pitabrød, pommes frites, taco, pizza, selv om mange fastfoodrestauranter tilbyder andre retter som ikke er ligeså letspiste, som f.eks. chili con carne, potetstappe eller salater.

Madtypen har udviklet sig i samspil med det moderne samfund, hvor folk går mere ud for at arbejde eller hygge sig og samtidig bruger mindre tid hjemme. Udover at maden hurtigt er færdig, kan den også spises hurtigt, hvad der passer godt i en travl hverdag. Meget fastfood kan desuden spises uden bestik, noget som mange oplever som enklere.

I tillæg til at spise denne slags mad ude, er det også blevet populært at tage maden med fra en take-away eller få den leveret hjem til sig, så man ikke engang behøver gå ud af huset for at få fastfood.

Sundhed 
Grunden til, at fastfood regnes for usund, er, at den ofte indeholder ganske meget fedt og husholdningssalt og ganske lidt af vigtige næringsstoffer. En krop, som lever af fastfood alene, vil efterhånden forfalde, som det blandt andet er blevet illustreret i dokumentarfilmen "Super Size Me" om en mand, som i en måned kun spiste mad fra McDonald's.

Som en reaktion mod fastfood er der opstået en bevægelse for langsom mad, Slow Food, som lægger vægt på traditionel, økologisk mad, som det tager lang tid at lave og nyde.

Fastfoodkæder 
Fastfood købes ofte hos fastfoodkæder, hvor af flere har vokset sig til multinationale virksomheder.

Navne på fastfoodkæder 
 Burger King over hele verden
 Chick-fil-A i USA
 Jack in the Box
 KFC over hele verden
 Max Hamburgerrestauranger
 McDonald's over hele verden
 Pizza Hut over hele verden
 Subway over hele verden
 Sunset Boulevard i Danmark
 Taco Bell

Eksterne henvisninger
Det bretonske køkken

Det bretonske køkken er køkkenet i Bretagne. Det er påvirket af Aquitaine, Italien og asiatiske lande. Traditionen i Bretagne er præget af fisk og skaldyr (havets frugter).

Nogle få retter og produkter kendes over hele verden: pandekager på bretonsk, østers og muscadet (en tør hvidvin fra Nantes).

De vigtigste retter
 And à la Nantes
 Farsretter (presset fars, hurtig fars, ovnbagt fars, fars i fad og indbagt fars)
 Fiskesupper
 Grøntsagssupper 
 Havregrød
 Hummer à l'armoricane  
 Kagebrød (smørkage, karnevalskage)
 Kager
 Kiks 
 Kød og fars
 Pandekager på bretonsk
 Pølse fra Gemene (Guémené)

Drikkevarer
 Cider
 Hedvin og brændevin (æble- og pærebrændevin)
 Hvidvin fra Naoned (Muscadet fra Nantes)
 Øl

Produkter
 Artiskokker
 Fisk (mange slags)
 Fløde
 Frugter (Æbler, Pærer, Kirsebær, Blommer)
 Garvebark
 Haricots verts
 Havsalt 
 Kartofler
 Kød (Oksekød, fårekød], andekød, svinekød, saltet kød)
 Kål (Blomkål, Rosenkål)
 Løg (Rødløg fra Rosgo (Roscoff)
 Mel (Hvede-, Boghvede-, Havre-, Rug-)
 Mælkeprodukter (Konsummælk, Kærnemælk)
 Petits pois (ærter)
 Skaldyr (Østers, Blåmuslinger, Kammuslinger)
 Smør (altid saltet)
 Tomater

Kokke
 XXX Batifoulier
 Adolphe Bosser
 Julia Guillou
 Simone Morand
 Édouard Nignon
 Mélanie Rouat
 Alain Senderens

Bretagne
Mad fra Frankrig
Bretonere
Drama på slottet

Drama på slottet er en dansk spillefilm fra 1943 instrueret af Bodil Ipsen efter manuskript af Fleming Lynge.

Handling 
På det gamle Københavns Slot udspilles i året 1699 - Kong Christian Vs sidste leveår - et sælsomt drama. En vinterdag kommer den unge junker Friedrich von Kötschau fra Hessen til Christian Vs hof. Der er dødsenskedsommeligt på det gamle dystre slot, hvor kongens tiltagende svagelighed lægger en dæmper på al livsglæden. Friedrich von Kötschau er en flot ung adelsmand, og selv majestæten glæder sig over hans mange lystige påfund. Dertil kommer, at han har en recept på guld, og kongen giver ham lov til at eksperimentere i slottets kælder hos den gamle slotsapoteker Paulus.

Medvirkende i udvalg 
Blandt de medvirkende kan nævnes:

Gull-Maj Norin
Bodil Kjer
Mogens Wieth
Angelo Bruun
Ingeborg Brams
Valdemar Møller
Elith Pio
Agnes Thorberg-Wieth
Aage Winther-Jørgensen
Petrine Sonne
Charles Wilken
Valdemar Skjerning

Eksterne henvisninger

Referencer 

Spillefilm fra Danmark
Danske film fra 1943
Schottky-diode

En silicium (Si)-baseret Schottky-diode er en halvleder-diode med et lavt spændingsfald i lederetningen og en meget kort reverse recovery-tid i forhold til almindelige dioder. Schottky-dioden er opkaldt efter den tyske fysiker Walter H. Schottky.

Anvendelser 
Schottky-dioder anvendes især som ensrettere i SMPS, da de er hurtige og har lave tab ved 100 kHz–1.000 kHz. Schottky-dioder anvendes også til at forhindre afladning af akkumulatoren gennem mørklagte solceller. Normale Si-baserede dioder har et spændingsfald i lederetningen på ca. 0,6 volt og Si Schottky-dioder har omkring 0,3 volt.

En Schottky-diode anvender en Metal-halvleder-overgang som Schottky-barriere i stedet for en n-halvleder til p-halvleder overgang som i normale dioder. Denne Schottky barriere resulterer i både hurtighed og lavt spændingsfald i lederetningen.

Si-baserede Schottky-dioder er svære at designe til højere spændinger end ca. 600V. De hurtigste højeffektdioder har en reverse recovery-tid på ca. 25–50 nSek og laveffektdioder har 4 nSek eller hurtigere.

Siliciumkarbid (SiC)-Schottky-diode 
Den relativt nye kommercielt tilgængelige SiC-Schottky-diode kan designes helt op til 5.000V i spærreretningen, men den har et spændingsfald i lederetningen på ca. 0,8 volt. Det bedste er faktisk, at den har en reverse recovery-tid, som er 1/100 af Si-Schottky-diodernes.

Dette er vigtigt ved høje spændinger, da meget energi ellers går tabt. Desuden kan den designes til at have lav indre ledemodstand, hvilket resulterer i lave ledetab ved høje strømme.

Kilder/referencer

Eksterne henvisninger 
 The Metal-Semiconductor Junction. Schottky Diode 

Dioder
Lili Heglund

Lili Andrea Margrethe Heglund født Sørensen (5. september 1904 i København – 3. oktober 1992) var en dansk skuespillerinde.

Elev på Det kongelige Teaters balletskole 1912, balletdanserinde og senere også skuespillerinde ved dette teater frem til 1951, derefter blev hun freelance skuespillerinde.

Hun var gift med skuespilleren Knud Heglund.

Udvalgt filmografi 
 Balletten danser – 1938
 Mordets melodi – 1944
 Den gamle mølle på Mols – 1953
 Hendes store aften – 1954
 Det var på Rundetårn – 1955
 Bruden fra Dragstrup – 1955
 Krudt og klunker – 1958
 Baronessen fra benzintanken – 1960
 Gøngehøvdingen – 1961
 Komtessen – 1961
 Drømmen om det hvide slot – 1962
 Frk. Nitouche – 1963
 Don Olsen kommer til byen – 1964
 Hold da helt ferie – 1965
 Nu stiger den – 1966
 Brødrene på Uglegården – 1967
 Hurra for de blå husarer – 1970
 Et døgn med Ilse – 1971

Eksterne henvisninger 
 
 

Personer fra København
Skuespillere fra Danmark
Balletdansere fra Danmark
Danskere i 1900-tallet
Anna Henriques-Nielsen

Anna Marie Louise Henriques-Nielsen f. Ljungdahl (8. december 1881 i København – 24. december 1962 smst) var en dansk skuespillerinde.

Debuterede i provinsen og var bl.a. knyttet til Odense Teater.

I København blev hun bl.a. engageret til Nørrebros Teater i Frederik Jensens tid samt til Riddersalen.

Hun blev i de senere år meget anvendt i radiospil.

Blandt de film hun medvirkede i kan nævnes:

 Under den gamle fane – 1932
 I folkets navn – 1938
 Thummelumsen – 1941
 Tak fordi du kom, Nick – 1941
 Natekspressen (P. 903) – 1942
 Når man kun er ung – 1943
 Mordets melodi – 1944
 Det kære København – 1944
 Otte akkorder – 1944
 Så mødes vi hos Tove – 1946
 Ditte Menneskebarn – 1946
 Ta', hvad du vil ha' – 1947
 Den stjålne minister – 1949
 Mosekongen – 1950
 Bag de røde porte – 1951
 Fra den gamle købmandsgård – 1951
 Avismanden – 1952
 Den gamle mølle på Mols – 1953
 Vi som går køkkenvejen – 1953
 Vores lille by – 1954
 Himlen er blå – 1954
 Færgekroen – 1956
 Tre piger fra Jylland – 1957
 Guld og grønne skove – 1958
 Mor skal giftes – 1958
 Vagabonderne på Bakkegården – 1958

Eksterne henvisninger 
 
 

Personer fra København
Skuespillere fra Danmark
Anna
Horus' øje

Horus' øje er en egyptisk hieroglyf, som er blevet brugt indenfor såvel magien som i egyptisk matematik. I Alan Gardiners liste over hieroglyffer har den nummer D10.

D10

Anvendelse 

De gamle egyptere beskrev stambrøkerne (1/x), særlig toerpotenserne (2, 4, 8, 16, ...) som elementer i Horus' øje.

De enkelte dele af øjet fungerer som brøkdele af rummålet hekat (1 hekat = 4,8 liter). Summen af brøkerne giver 63/64; den sidste fireogtresindstyvendedel har Thot angiveligt ladet forsvinde.

Horusøjet ("måneøjet") er helet af Thot. Øjet er et godt tegn; som amulet beskytter det mod "det onde øje" og mod uheld og giver desuden kraft og frugtbarhed. I det Nye Rige dekoreredes ligkister med øjet ("magiske øjne").

Eksterne henvisninger 

 Stambrøker 
 Amun.com 

Egypten
Symboler
Under den gamle fane

Under den gamle Fane er en spillefilm fra 1932 instrueret af Olaf Fønss efter manuskript af Richard Lund.

Blandt de medvirkende kan nævnes:

Gerda Madsen
Peter Nielsen
Randi Michelsen
Aage Fønss
William Bewer
Svend Bille
Karen Lykkehus
Anna Henriques-Nielsen
Sigurd Langberg
Olaf Fønss

Eksterne henvisninger 
 

Spillefilm fra Danmark
Danske film fra 1932
I folkets navn

I folkets navn er en dansk propagandafilm for Socialdemokratiet fra 1938. Filmen er instrueret af Birger von Cotta-Schønberg efter manuskript af Carl A. Andersen, Otto Jensen og Birger von Cotta-Schønberg.

Handling 
Efter valget i 1929, hvor Socialdemokratiet går frem, begynder opbygningsarbejdet af det danske samfund for alvor. En frejdig ung mand med tro på livet, sig selv og arbejderbevægelsen vender tilbage til landet, da lovgivningen skaber mulighed for at leve derude, hvor han føler, han har hjemme. Ti års kamp for arbejde og folkestyre opleves gennem levende mennesker, og Stauning taler før og efter filmen.

Medvirkende i udvalg 
Henrik Malberg
Else Højgaard
Aage Foss
Jens Asby
Guri Richter
Henry Nielsen
Anna Henriques-Nielsen
Ellen Malberg
Ib Schønberg
Børge Rosenbaum

Referencer

Eksterne henvisninger 
 

Danske film fra 1938
Propagandafilm fra Danmark
Socialdemokraterne
2,4-D

2,4-D eller 2,4-diklorfenoxy-eddikesyre er et stof, som bruges til ukrudtsbekæmpelse (herbicid). Det er et såkaldt "hormonmiddel", der virker ved at forstyrre planternes egne hormoner. Da enkimbladede planter (græsser, løg m.fl.) er betydeligt mindre følsomme overfor stoffets skadevirkninger, har det især været brugt i kornafgrøder mod tokimbladede ukrudtsarter.

Stoffet indgår – sammen med 2,4,5-T – i kendte og populære haveprodukter som f.eks. "Herbatox", der bruges med tilsvarende virkning i græsplæner.

Stoffet kan ved høje koncentrationer give skader på centralnervesystemet. Det er klassificeret som giftigt (Xn) og lokalirriterende (Xi). Der er vedtaget grænseværdier for 2,4-D i direktiv 2002/97/EF, og det højeste tilladte indhold i drikkevand er 0,1μg/liter.

2,4-D indgik i forholdet 1:1 i "Agent Orange", den anden komponent var som i "Herbatox" 2,4,5-T. 2,4-D indgik i forholdet 4:1 i "Agent White" sammen med picloram (4-amino-3,5,6-triklor-2-pyridincarboxylsyre). Både Agent Orange og Agent White blev brugt under Vietnamkrigen som afløvningsmiddel.

Reference 

Herbicider
2,4,5-T

2,4,5-T eller 2,4,5-triklorfenoxy-eddikesyre er et stof, som bruges til ukrudtsbekæmpelse (herbicid). Det er et såkaldt "hormonmiddel", der virker ved at forstyrre planternes egne hormoner. Da enkimbladede planter (græsser, løg m.fl.) er betydeligt mindre følsomme overfor stoffets skadevirkninger, har det især været brugt i kornafgrøder mod tokimbladede ukrudtsarter.

Stoffet indgår – sammen med 2,4-D – i kendte og populære haveprodukter som f.eks. Herbatox, der bruges med tilsvarende virkning i græsplæner.

Stoffet kan ved høje koncentrationer give skader på centralnervesystemet. Stoffet anses for at have østrogenlignende virkninger (jf. Miljø- og energiministerens besvarelse af spørgsmål nr. 226-230 (alm. del – bilag 378) stillet af Folketingets Miljø- og Planlægningsudvalg, den 5. december 1997). Stoffet er ofte forurenet med små mængder af dioxin, som er kræftfremkaldende.

2,4,5-T var en del af blandingen Agent Orange, der blev brugt under Vietnamkrigen som afløvningsmiddel.

Herbicider
Carboxylsyrer
Aromatiske forbindelser
De tre, måske fire

De tre, måske fire er en dansk film fra 1939 instrueret af Alice O'Fredericks, Lau Lauritzen Jr. efter manuskript af Alice O'Fredericks, Lau Lauritzen Jr. og Børge Müller.

Handling 
En ung mand drager på en ældgammel motorcykel fra sin fædrene gård ind til den store by. Hans fader giver ham en masse gode råd med på vejen, og der er det usædvanlige ved disse råd, at de er stik modsat af, hvad andre fædre siger til deres børn. Således "åndeligt beriget" og med anbefaling i lommen til et stort handelsfirma, ankommer den unge mand til København. Snart er han ansat i et stort firma, har charmeret kontorets kønneste pige, fået de tre skrappeste fyre mellem personalet til hjertevenner, og alt tegner lyst. Der sker dog noget uventet..

Medvirkende 
Blandt de medvirkende kan nævnes:

Børge Rosenbaum
Lau Lauritzen jun.
Poul Reichhardt
Per Gundmann
Betty Söderberg
Erika Voigt
Eigil Reimers
Gull-Maj Norin
Gunnar Lauring
Knud Almar
Sigurd Langberg

Referencer

Eksterne links 
 

Film instrueret af Lau Lauritzen junior
Danske film fra 1939
Film instrueret af Alice O'Fredericks
Spillefilm fra Danmark
Røverne fra Rold

Røverne fra Rold er en dansk film fra 1947, instrueret af Lau Lauritzen junior efter manuskript af Axel Frische og Fleming Lynge.

Medvirkende 
 Hans Kurt
 Preben Lerdorff Rye
 Axel Frische
 Ib Schønberg
 Betty Helsengreen
 Edouard Mielche
 Johannes Meyer
 Rasmus Christiansen
 Grethe Thordahl
 Carl Heger
 Sigrid Horne-Rasmussen
 Olaf Ussing
 Henny Lindorff
 Per Buckhøj
 Sigurd Langberg
 Ebba With
 Lis Løwert
 Eik Koch

Eksterne henvisninger 
 

Danske film fra 1947
Film instrueret af Lau Lauritzen junior
Liège-Bastogne-Liège

Liège-Bastogne-Liège er et cykelløb gennem Ardennerne i Belgien fra Liège til Bastogne og tilbage igen. Løbet er den ældste af de såkaldte "forårsklassikere" og blev kørt første gang i 1892 kun for amatører. Det kaldes "la Doyenne", dvs. "Priorinden" eller "førstedamen", og anses for at være et af cykelsportens fem monumenter. Det første professionelle løb blev vundet af Leon Housa i 1894, som vandt det første løb i 1892 som amatør. Sammen med La Flèche Wallonne er det de to belgiske Ardennerklassikere.

Vindere

Se også 
 Liège-Bastogne-Liège for kvinder

Eksterne henvisninger 

 Liège-Bastogne-Lièges officielle hjemmeside på letour.fr  

 
Etableret i 1892
Georg Totschnig

Georg Totschnig (født 25. maj 1971 i Innsbruck) er en tidligere østrigsk cykelrytter. Han blev professionel i 1993 ved at tegne kontrakt med Polti. I 2001 skiftede han til Team Gerolsteiner, som han kørte for til 2006. Totschnig blev østrigsk mester i landevejscykling i 1997 og 2003 og har fem gange vundet det østrigske mesterskab i enkeltstart. I 2000 vandt han Østrig Rundt og i 2005 lykkedes det ham at vinde en etape i Tour de France og blev dermed den første østrigske etapevinder i 70 år.

Eksterne henvisninger 

 

Mandlige cykelryttere fra Østrig
Rick McCallum

Rick McCallum (født 1952 i Heidelberg, Tyskland) er en amerikansk filmproducer, der bl.a. har medvirket i produktionen af Star Wars-filmene:

 The Phantom Menace
 Attack of the Clones
 Revenge of the Sith

Eksterne henvisninger 
 

Filmproducere fra USA
Yavin 4

Yavin 4 er en fiktiv måne, som kredser om gaskæmpen Yavin i Star Wars Galaksen. Yavin 4 er med i filmen A New Hope, men det er også på Yavin 4, at Luke Skywalker nogle år efter Return of the Jedi starter sit jediakademi.

Star Wars-planeter